**О Т Ч Е Т**

**ЗА ДЕЙНОСТТА НА НЧ „ИЗГРЕВ 1926 г. – БЕЛИ ОСЪМ”**

**ЗА 2021 ГОД**

Съгласно закона за Народните читалища и договор сключен с Община Троян всяко читалище до края на м. Март трябва да отчете своята дейност на общо събрание на членовете си.

Тазгодишното отчетно събрание на НЧ „ Изгрев 1926 год” с. Бели Осъм провеждаме в една напрегната атмосфера на тревожност предизвикана както от вътрешно политическата обстановка вследствие на поредицата от избори, трудно съставяне на правителство , закъснял с едно тримесечие държавен бюджет , продължаваща криза в здравеопазването така и от изостреното международно положение. Заставаме пред Вас с чувство за нереализирани идеи, за пропуснати възможности , за неосъществени и непроведени мероприятия, със съжаление и тъга за загубата на нашия ръководител и председател Валентин Манджуков и члена на читалищното ностоятелство Пенка Банкова.

През 2019 год след дългогодишни преписки с различни по състав областни администрации, срещи и разговори с представители на общинската администрация е финализиран процеса по възстановяване собствеността на сградата в която НЧ „Изгрев 1926 год” осъществява своята дейност. От държавна собственост тя е прехвърлена на публична общинска собственост През 2020 год успяхме да платим необходимата такса за придобиване размер на 326 лв и и с договор от 04.12.2020 год на читалището е учредено безвъзмездно право на ползване. на общински имот за нуждите на нашата дейност. С много наши усилия, лични контакти и срещи и не без помощта оказана ни от Община Троян кандидатстваме по проект „Красиво България” за основен ремонт и реконструкция на сградата . Изработен инвестиционен проект и със задоволство Ви съобщавам че проектът на стойност………… е одобрен с активната и настойчива подкрепа на г-жа Д.Михайлова и предстои негова реализация през 2022 год. год.

През 2021 год. отбелязваме десет години на проекта „Глобални библиотеки”.Редовно поддържаме страницата ни във Фейсбук със информация за събития,тематични материали, снимки и др. и се радваме на достатъчно одобрения и коментари за нашите инициативи а и по този начин търсим контакт с по-младите жители на селото.Особено през изминала година на епидемиологични ограничения това се оказа най-добрата форма за работа и контакт със самодейците, читателите ползващи нашата библиотека и населението в с. Бели Осъм.

Малко са мероприятията и инициативите , които сме реализирали през 2021 год. но впредвид ограниченията които бяха наложени не можем да не споменем изявите ни За 3-ти Март Националния празник на центъра пред пилоните на знамена отдадохме почит на загиналите за свободата и независимостта на България а на 2-ри Юни Деня на Ботев отновозаедно с кметството поднесохме венци и цветя на паметника на Стоян Българенчето.Взехме участие и в тържествата посветени на този ден , където отбелязахме и 95-тата годишнина от основаването на нашето читалище.

След едногодишно прекъсване Баба Марта отново зарадва всички с ръчно изработените в работилницата мартеници.Отново направихме и Лазаров ден –най-хубавия пролетен празник.А малките лазарки- весели щастливи със своите пъстри премени, с мого цветя с много вълнение донесоха много радост и настроение на всички.

Вокалната група имаше две външни изяви – в празника на песенното изкуство „Песни в сърцето на Балкана” провел се на 07.07.22 г в гр. Троян и в кулинарно фолклорния фестивал в края на м. Юли в с. Орешак организиран от МИГ Троян.Реализирахме и още едно кулинарно участие по покана на Националното изложение в Орешак.Отбелязвам и провеждането на летния празник Петров ден. Да не забравим и Дядо Коледа и за първи път организирания конкурс за най-атрактивна външна коледна украса.

През 2021 год . библиотеката се обогати с нови книги от проведената дарителска кампания В края на годината успяхме да закупим и други нови книги със собствени средства.Имаме питания за приемане на нови дарения, но е необходимо да направим анализ от какви книги точно имаме нужда, какво се търси, какво трябва да подменим, защото напоследък някой просто под благородния жест на дарителството си чистят мазетата и шкафовете.Трябва да отбележим и разочарованието от нереализирана изява на ВГ в гр. София. Оказа се това е схема за измама и въпреки че подадохме сигнал в полицията и има вече досъдебно производство и прокуроска преписка парите едва ли ще ни бъдат възтановени. Поемам вината изцяло върху себе си, но за съжаление остава разочарованието.

.

През 2021 год отново успяхме да заделим средства и да изготвим наш календар за 2022 год като подарък не само за самодейците, а и за спомоществователи, дарители и приятели на читалището. Дребен материален жест , но с голяма емоционална стойност за нас.

През новата 2022 год. НЧ Изгрев 1926 год с. Бели Осъм” отбелязва 35 годишнина на ВГ „Планински звуци” и си поставяме нови по-амбициозни задачи.Да затвърдим авторитета му като културна институция и средище на нови изяви, като място на обществена и творческа дейност.Да се опитаме да възобновим и възстановим някои от дейностите мероприятията и празниците , които по една или друга причина сме прекъснали.Да продължаваме да привличаме млади хора,

В очакване да се реализира големия ремонт да търсим и други възможности по проекти за съфинансиране и покриване на разходи не предвидени в общата сума като напр. ушиване на нови завеси за сцената, подмяна на компрометираните стелажи за книги.

10.03.2022г

.

Секретар на читалището :………………….